གདམས་ངག་གསང་བའི་ཆོས་སྐོར་ལས༔ ཀུ་རུ་ཀུལླེ་ལ་ཚོགས་འབུལ་བ་ནི༔ ཨོཾ་ཨཱཿཧཱུྃ༔ ཕྱི་ནང་གསང་བའི་ཚོགས་མཆོད་སྤྲིན་ལྟར་གཏིབས༔ དཀོན་མཆོག་ཀུན་དངོས་ལྷ་མོ་རིགས་བྱེད་མ༔ འཁོར་བཅས་སྤྱན་འདྲེན་ཚོགས་ཀྱི་མཆོད་པ་འབུལ༔ དམ་ཚིག་ཉམས་ཆག་སྡིག་ ལྟུང་མཐོལ་ཞིང་བཤགས༔ བར་ཆད་དགྲ་བགེགས་སྒྲོལ་ལ་གཟུགས་ཕུང་སྟོབས༔ གསང་གསུམ་ཡེ་ཤེས་མཆོག་གི་དངོས་གྲུབ་ཐོབ༔ ལྷག་མགྲོན་དགྱེས་ བསྐང་ཕྲིན་ལས་རབ་འབྱམས་སྒྲུབས༔རང་གཞན་དོན་གཉིས་ལྷུན་གྱིས་གྲུབ་པར་མཛོད༔ དེ་ལྟར་ཚོགས་མཆོད་འབུལ་བ་ཡིས༔ བསོད་ནམས་ཚོགས་རྫོགས་དངོས་གྲུབ་ཐོབ༔ སྐྱེ་དང་ཚེ་རབས་ལྷ་མོའི་མཆོག༔ འཕྲད་ནས་རྗེས་བཟུང་དངོས་གྲུབ་ཐོབ༔ ས་མ་ཡཱ༔ རྒྱ་རྒྱ་རྒྱ༔ གཏེར་
རྒྱ༔ སྦས་རྒྱ༔ ཟབ་རྒྱ༔ གཏད་རྒྱ༔ ཨྠིྀ༔ ཞེས་པའང་ཀེའུ་ཚང་མཆོག་སྤྲུལ་རིན་པོ་ཆེས་བཀའ་རྩལ་ལྟར།
ཨོ་རྒྱན་ཕྲིན་ལས་གླིང་པས་གཏན་ལ་ཕབ་པའི་ཡི་གེ་རིས་བྱེད་ལའུ་ཐང་སྤྲུལ་སྐུས་བགྱིས་པའོ།།